**อนุสาวรีย์สภาพรรคคอมมิวนิสต์แห่งบัลแกเรีย** (บัลแกเรีย: Дом паметник на БКП, อักษรโรมัน: *Dom pametnik na BKP*; อังกฤษ: Monument House of the Bulgarian Communist Party) หรือรู้จักในชื่อ **อนุสาวรีย์บุซลุจา** (/ˈbʊzlʊdʒə/; Buzludzha Monument) ตั้งอยู่บนยอดเขาบุซลุจาในประเทศบัลแกเรียตอนกลาง สร้างขึ้นโดยรัฐบาลพรรคคอมมิวนิสต์บัลแกเรียและมีพิธีเปิดในปี 1981 อนุสาวรีย์นี้เป็นการระลึกถึงเหตุการณ์ในปี 1891 ที่ซึ่งกลุ่มของนักคอมมิวนิสม์นิยม นำโดยดิมิตาร์ บลาโกเอฟ รวมตัวกันอย่างลับ ๆ ในพื้นที่แถบนี้เพื่อตั้งกลุ่มขบวนการสังคมนิยมขึ้น ต่อมาได้กลายมาเป็นพรรคสังคมนิยมประชาธิปไตยบัลแกเรีย (Bulgarian Social Democratic Party) ที่ซึ่งต่อมาเป็น พรรคคอมมิวนิสต์บัลแกเรีย

การก่อสร้าง
-----------

ภายในอนุสาวรีย์ในสมัยก่อนที่จะถูกทิ้งร้าง
การก่อสร้างเริ่มต้นขึ้นในวันที่ 23 มกราคม 1974 ภายใต้การออกแบบของสถาปนิก Georgi Stoilov อดีตนายกเทศบาลของเมืองโซเฟียและผู้ร่วมก่อตั้งสมัชชาสถาปนิกในบัลแกเรีย พื้นที่ที่สร้างนั้นเป็นยอดเขาที่ถูกระเบิดด้วยทีเอ็นทีให้ราบเรียบก่อนการก่อสร้าง ทำให้ความสูงของเขาลดลงจาก 1,441 เมตร (4,728 ฟุต) เป็น 1,432 เมตร (4,698 ฟุต) หินราว 15,000 ลูกบาศก์เมตรถูกขนย้ายออกจากพื้นที่ รวมงบประมาณการก่อสร้างอยู่ที่ 14,186,000 เลฟ หรือเทียบเท่าราว US$35 ในปัจจุบัน

อนุสาวรีย์สร้างขึ้นด้วยสถาปัตยกรรมฟูชูริสท์ เช่นเดียวกันกับอาคารคอมมิวนิสต์ที่รัฐบาลสร้าง การทำนุบำรุงและการดูแลสถานที่ได้ยุติลงพร้อมกับการล่มสลายของลัทธิคอมมิวนิสต์ในบัลแกเรียเมื่อปี 1989 นับแต่นั้น ภายในอาคารไม่เปิดให้สาธารณะเข้าชมด้วยความกลัวว่าโครงสร้างไม่มีความแข็งแรงและอาจเป็นอันตรายได้ ในเวลาถัดมาได้มีการตั้งโครงการบุซลุจาขึ้นเพื่ออนุรักษ์อนุสาวรีย์นี้ไว้และตั้งศูนย์ตีความประวัติศาสตร์บัลแกเรีย

ในวัฒนธรรมสมัยนิยม
------------------

วงดนตรีร็อคสัญชาติฟิน Haloo Helsinki! ถ่ายทำมิวสิกวิดีโอทั้งหมดสำหรับซิงเกิลปี 2014 *Vihaan kyllästynyt* ที่นี่ ส่วนวงร็อคสัญชาติดัตช์ Kensington ก็ถ่ายทำมิวสิควิดีโอสำหรับเพลงในปี 2015 ชื่อ *Riddles* ทั้งหมดที่นี่อช่นกัน ท่อนจบของอีพีของ *Bang* โดย Rita Ora ถ่ายทำที่นี่ในช่วงฤดูหนาวของปี 2021

ภาพยนตร์แอคชั่นปี 2916 เรื่อง *Mechanic: Resurrection* ถ่ายทำที่นี่แต่มีการเพิ่มเอฟเฟกต์พิเศษเข้าไปให้อาคารนี้ตั้งอยู่ริมหาดและมีลานเฮลิคอปเตอร์ติดอยู่ นอกจากนี้ยังปรากฏในภาพยนตร์ตลกปี 2018 เรื่อง *I Feel Good*

การอนุรักษ์
-----------

ได้มีการริเริ่มการอนุรักษ์หลายครั้งขึ้น ส่วนใหญ่มักเป็นในเชิงการเมืองและเกี่ยวข้องกับพรรคสังคมนิยมบัลแกเรีย ในปี 2018 บุซลุจาและสถานที่อื่น ๆ รวมเจ็ดแห่งในยุโรปได้รับการบันทึกไว้โดยยูโรปานอสตราให้เป็นสถานที่ต้องอนุรักษ์ การทำนุบำรุงครั้งล่าสุดมีขึ้นในปี 2019 โดยมูลนิธิบุซลุจาโปรเจกต์ (Buzludzha Project Foundation) ร่วมกับ ICOMOS สาขาประเทศเยอรมนี และเทศบาลซตาราซาโกรา โดยได้รับทุนมอบจำนวน $185,000 จากมูลนิธิเกตตี เพื่อสร้างแผนการอนุรักษ์อนุสาวรีย์นี้ขึ้น หลังการตรวจสอบเบื้องต้นยืนยันว่าอาคารยังคงสามารถใช้งานได้อยู่และมีโครงสร้างที่แข็งแรงปลอดภัย เกตตีได้มอบเงินทุนให้เป็นครั้งที่สองในเดือนกรกฎาคม 2020 เพื่ออนุรักษ์งานโมเสคประดับภายในอนุสาวรีย์ทีทยังคงเหลือรอดมาถึงปัจจุบัน ในปัจจุบันมีโครงการปรับปรุงและซ่อมแซมรวมถึงอนุรักษ์คงดำเนินไปอยู่

ระเบียงภาพ
----------

* 
* 
* 
* 
* 
*

อ้างอิง
-------

1. 1 2 3 4  "The Monument". *The Buzludzha Monument*. คลังข้อมูลเก่าเก็บจากแหล่งเดิมเมื่อ 2019-10-19. สืบค้นเมื่อ 2021-03-12.
2. ↑   Ian Elsner (2018-07-23). "47. Buzludzha Is Deteriorating. Dora Ivanova Wants To Turn It Into A Museum". *Museum Archipelago* (Podcast). Museum Archipelago. สืบค้นเมื่อ 2019-01-16.
3. ↑  Rytkönen, Annika (2014-10-03). "Haloo Helsingin uutuusvideo kuvattiin poikkeusluvalla". *Iltalehti* (ภาษาฟินแลนด์). สืบค้นเมื่อ 2015-07-31.
4. ↑  "Buzludzha and Pernik in the winter: Rita Ora posted the video shot in Bulgaria – Entertainment". *TECH2* (ภาษาอังกฤษแบบอเมริกัน). คลังข้อมูลเก่าเก็บจากแหล่งเดิมเมื่อ 2021-08-25. สืบค้นเมื่อ 2021-02-19.
5. ↑  "New Getty Grants Will Help Preserve 10 Gems of Modernist Architecture Around the World". *Getty Iris* (ภาษาอังกฤษแบบอเมริกัน). 2019-07-17. สืบค้นเมื่อ 2021-02-19.`{{cite web}}`: CS1 maint: url-status (ลิงก์)
6. ↑  "Getty Foundation Announces $1.6 Million in Architectural Conservation Grants | Architect Magazine". *www.architectmagazine.com*. 2019-07-19. สืบค้นเมื่อ 2021-02-19.`{{cite web}}`: CS1 maint: url-status (ลิงก์)
7. ↑  "Positive Results For The First Buzludzha Technical Study". *Buzludzha Monument* (ภาษาอังกฤษแบบอเมริกัน). 2020-02-26. สืบค้นเมื่อ 2021-02-19.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Buzludzha monument
* The Buzludzha Monument Archive

* Website dedicated to the preservation of Buzludzha Monument
* Website dedicated to the archive Buzludzha Monument  เก็บถาวร 2018-01-18 ที่ เวย์แบ็กแมชชีน
* Getty grant , Published in 2019
* The Economist, Buzludzha: A crumbling reminder of communism, Published on Oct 20, 2014.
* Bulgaria’s crumbling ode to socialism, BBC News, July 26, 2018.
* Podcast About Buzludzha Monument's Current State and Plans To Turn It Into A Museum, Featuring Bulgarian Architect Dora Ivanova
* Buzludzha 3D เก็บถาวร 2021-08-24 ที่ เวย์แบ็กแมชชีน

บรรณานุกรม
----------

Adrien Minard, *Bouzloudja. Crépuscule d'une utopie*, Paris, éditions B2, 2018.